CELEX: 32011R0716
Language: sl
Date: 2011-07-19
Title: Uredba Sveta (EU) št. 716/2011 z dne 19. julija 2011 o določitvi možnosti ribolova sardona v Biskajskem zalivu za ribolovno sezono 2011/2012

23.7.2011   
            
            
               SL
            
            
               Uradni list Evropske unije
            
            
               L 193/11
            
         UREDBA SVETA (EU) št. 716/2011
   z dne 19. julija 2011
   o določitvi možnosti ribolova sardona v Biskajskem zalivu za ribolovno sezono 2011/2012
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 43(3) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet mora določiti celotne dovoljene ulove (TAC) po ribolovnih območjih ali skupinah ribolovnih območij. Ribolovne možnosti je med države članice treba porazdeliti tako, da se zagotovi relativna stabilnost ribolovnih dejavnosti vsake države članice za vse staleže ali skupine staležev, ob upoštevanju ciljev skupne ribiške politike, določenih v Uredbi Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1).
            
         
               (2)
            
            
               Za namene ustreznega upravljanja staleža in poenostavitve je primerno, da se določi TAC za ta stalež in kvote držav članic za stalež sardona v Biskajskem zalivu (podobmočje ICES VIII), za sezono letnega upravljanja od 1. julija do 30. junija naslednjega leta in ne za obdobje upravljanja koledarskega leta.
            
         
               (3)
            
            
               V skladu s tem Uredba Sveta (EU) št. 57/2011 (2) določa ribolovne možnosti za nekatere staleže rib za leto 2011 in izključuje stalež sardona v Biskajskem zalivu.
            
         
               (4)
            
            
               TAC za sardona v Biskajskem zalivu za ribolovno sezono 2011/2012 je treba določiti na podlagi razpoložljivih znanstvenih nasvetov, ob upoštevanju bioloških in družbeno-gospodarskih vidikov ter ob zagotavljanju pravičnega obravnavanja različnih ribiških sektorjev.
            
         
               (5)
            
            
               Komisija je z namenom določitve večletnega načrta za stalež sardona v Biskajskem zalivu, ki bi pokrival to ribolovno sezono in določil pravilo o ulovih za določanje ribolovnih možnosti dne 29. julija 2009 predstavila predlog Uredbe o določitvi dolgoročnega načrta za stalež sardona v Biskajskem zalivu in ribištvo, ki izkorišča ta stalež. Ob upoštevanju predloga Komisije in glede na to, da presoja vplivov, na kateri temelji ta predlog, predvideva najnovejšo presojo vplivov odločitev na ribolovne možnosti staleža sardona v Biskajskem zalivu, je za stalež sardona primerno določiti ustrezni TAC. Biomasa staleža je po nasvetih STECF z dne 15. julija 2011 ocenjena na okoli 98 450 ton. Posledično je treba za ribolovno sezono, ki traja od 1. julija 2011 do 30. junija 2012, določiti TAC v višini 29 700 ton.
            
         
               (6)
            
            
               Zaradi specifičnega področja in obdobja uporabe ribolovnih možnosti za sardona je primerno te ribolovne možnosti določiti z ločeno uredbo. Za ribištvo morajo kljub temu veljati splošne določbe Uredbe (EU) št. 57/2011 o pogojih uporabe kvot.
            
         
               (7)
            
            
               V skladu s členom 2 Uredbe Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (3) je treba opredeliti, v kolikšni meri ukrepi iz te uredbe veljajo za stalež sardona v Biskajskem zalivu.
            
         
               (8)
            
            
               Zaradi začetka ribolovne sezone 2011/2012 in za namene letnega poročanja ulovov, bi se ta uredba morala uporabljati od 1. julija 2011 s takojšnjim začetkom veljavnosti –
            
         SPREJEL NASLEDNJO UREDBO:
   Člen 1
   Ribolovne možnosti za sardona v Biskajskem zalivu
   1.   Celotni dovoljeni ulov (TAC) in njegova razdelitev med države članice za ribolovno sezono od 1. julija 2011 do 30. junija 2012 za stalež sardona v podobmočju ICES VIII, kot je opredeljeno v Uredbi (ES) št. 218/2009 (4), sta (v tonah žive teže) naslednja:
   
               
                           Vrsta
                        
                        
                           :
                        
                        
                           sardon
                           
                              Engraulis encrasicolus
                           
                        
                     
            
               
                           Cona ICES
                        
                        
                           :
                        
                        
                           VIII
                           (ANE/08.)
                        
                     
         
               Španija
            
            
               26 730
            
            
               Analitski TAC
            
         
               Francija
            
            
               2 970
            
         
               EU
            
            
               29 700
            
         
               TAC
            
            
               29 700
            
         2.   Za dodelitev in uporabo ribolovnih možnosti, kot so določene v odstavku 1 tega člena, veljajo pogoji iz členov 9, 12 in 14 Uredbe (EU) št. 57/2011.
   3.   Šteje se, da za stalež iz odstavka 1 tega člena, velja analitski TAC za namene Uredbe (ES) št. 847/96. Uporabljajo se členi 3(2) in (3) ter 4 navedene uredbe.
   Člen 2
   Začetek veljavnosti
   Ta uredba začne veljati dan po objavi v Uradnem listu Evropske unije.
   Uporablja se od 1. julija 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. julija 2011
      
         
            Za Svet
         
         
            Predsednik
         
         M. SAWICKI
      
   
   
      (1)  UL L 358, 31.12.2002, str. 59.
   
      (2)  UL L 24, 27.1.2011, str. 1.
   
      (3)  UL L 115, 9.5.1996, str. 3.
   
      (4)  Uredba (ES) št. 218/2009 Evropskega parlamenta in Sveta z dne 11. marca 2009 o predložitvi statističnih podatkov o nominalnem ulovu držav članic, ki ribarijo v severovzhodnem Atlantiku (UL L 87, 31.3.2009, str. 70).